居里夫人係歷史上第一個獲得兩項諾貝爾獎嘅人，而且係僅有嘅兩個喺唔同領域獲得諾貝爾獎嘅人之一。喺第一次世界大戰時期，居里夫人提倡用放射學救護傷者，推動放射學喺醫學領域裏面嘅運用。之後，佢曾經喺1921年去美國旅遊並為放射學嘅研究籌款。居里夫人由於過度接觸放射性物質而喺1934年7月4號死喺法國上薩瓦省。